*VEĽKONOČNÉ BÁSNIČKY* pre chlapcov i dievčatá

Milé deti, chystáme sa na VEĽKÚ NOC.

Možno sa chlapci poberú poliať dievčatá, kamarátky. Naučte sa peknú básničku, určite ich milo prekvapíte.

***Básničky pre chlapcov:***

1.Šibem, šibem, šibi ryby,

môj korbáčik nemá chyby.

Ešte vody trošička,

daj vajíčko z košíčka.

2.Maľované vajíčko,

pekný božtek na líčko,

k tomu zdravia moc

a veselú Veľkú noc.

-----------------------------------------------------------------------------------------------------------------A pre dievčatá sme tiež pripravili básničku, ktorou odmenia chlapcov a dajú im do košíčka s vajíčkom.

***Básnička pre dievčatá:***

Toto vajce maľované,

to je z lásky darované,

od koho, od toho,

čože koho do toho!

To vajíčko dám,

koho rada mám.

To vajíčko maľované,

hviezdičkami cifrované,

tomu ho ja darujem,

koho verne milujem.